text: চীনা টেনিস তারকা নিখোঁজে যুক্তরাষ্ট্র ও জাতিসংঘের উদ্বেগ
  ২০ নভেম্বর ২০২১, ১৫:৪৩আপডেট : ২০ নভেম্বর ২০২১, ১৫:৫৮
  চীনের অন্যতম টেনিস তারকা সন্দুরী জেং শুয়াই এখনও নিখোঁজ। এই খেলোয়াড় সুস্থ আছেন কিনা, তার প্রমাণ দিতে চীনের প্রতি আহ্বান জানিয়েছে যুক্তরাষ্ট্র ও জাতিসংঘ। গত ২ নভেম্বর থেকে নিখোঁজ জেং শুয়াইয়ে।
  তার নিখোঁজের ঘটনায় শুক্রবার উদ্বেগ জানিয়েছে যুক্তরাষ্ট্র ও জাতিসংঘ। হোয়াইট হাউজের প্রেস সেক্রেটারি জেন সাকি বলেন বাইডেন প্রশাসন চায় বেইজিং তার অবস্থানের বিষয়ে স্বাধীন এবং যাচাইযোগ্য প্রমাণ সরবরাহ করুক। জাতিসংঘও যুক্তরাষ্ট্রের এমন আহ্বানের সঙ্গে একাত্মতা জানিয়ে স্বচ্ছ তদন্তের ওপর জোর দিচ্ছে। তিনি আরও বলেন, যারা সরকারের বিরুদ্ধে কথা বলে তাদের কেউ নিখোঁজ হলে বেইজিংয়ের চুপ থাকার ইতিহাস রয়েছে।
  এদিকে জাতিসংঘের মানবাধিকারের মুখপাত্র লিজ থ্রোসেল জেনেভায় সাংবাদিকদের বলেন, 'জেং শুয়াইয়ের অবস্থান ও সুস্থতার প্রমাণ পাওয়া গুরুত্বপূর্ণ। তার ওপর যৌন নিপীড়নের যেই অভিযোগ এসেছে, তা স্বাধীনভাবে তদন্তের আহ্বান জানাচ্ছি'।
  গত ২ নভেম্বর এই টেনিস তারকা নিখোঁজের আগে চীনের সাবেক উপ-প্রধানমন্ত্রী ও কমিউনিস্ট পার্টির সর্বোচ্চ কমিটির সদস্য ঝ্যাং গাওলির বিরুদ্ধে যৌন নিপীড়নের অভিযোগ এনেছিলেন। এরপর তিনি হঠাৎ নিখোঁজ হন।